Rojnameyê Newaya Jin pê manşetê 'Ma rêça kokê dadîye de yê' hûmara xo ya 192. weşanaye. Rojdemê na hûmare têkoşîn û destkewteyê cinîyan û 8ê Adare yê.
Na hûmare de Nazane Ustundag, Roza Metîna, Songule Omurcan, Dîlane Bozgan, Zerya Gul, Gulîstane Çîya Îke, Gulere Yildiz, Bermale Çem, gerîlayî Besê û Gulane Avrel pê nuşteyanê xo ca gênê. Reyna hûmare de ercnayîşê Rayberê Şarê Kurdî Abdullah Ocalanî yê serê têkoşînê cinîyan esto.
Na hûmare de roportajêkê bi kirdkî zî esto. Hunermend Nadia Visser cewab dana persanê Roştîyame Munzur û qala muzîkê kirdkî û perspektîfê ci kena.
Beşê jineolojî de karê jinolojî yê Başûrê Kurdîstanî weşanîyayî. Beşê portreyan de zî portreyê aktîvîste Cennete Bal Tunç, şerwane Gerdaferîde, nuştox û muzîsyene Rosa Mayreder estê. Beşê yadkerdişî de zî Eyleme Xelîkan derheqê Dîlane Aslan (Dilpake Evînder) de nuşt.
